smcproject/ml-wiki-sentences huggingface dataset:
ചലച്ചിത്രങ്ങൾ എ ടൈം ഓഫ് ഹോപ് (1983) ക്രൌണിംഗ് ഗ്ലോറി (1986) ബ്ലാക്ക് ആന്റ് വൈറ്റ് (1987) I Want Your Sex (1991) Supercrips and Rejects (1996) Race in the Frame (1996) A Commitment to Care – The Capable State (1997) Am I My Brother’s Keeper?
(2002) Voluntary Service Overseas (2002) One to One (2003) Secret World of Voodoo: Africa – Coming Home (2006) Honorable Women (2010) The Witches of Gambaga (2010) അവലംബം പുറത്തേക്കുള്ള കണ്ണികൾ Geosi Gyasi, "An Interview with Ghanaian – British Writer, Yaba Badoe" , Geosi Reads, 17 March 2011.
"A Conversation with Yaba Badoe" , African Women in Cinema, 1 September 2011.
Facebook Fan Page Schedule of events , Telling Our Stories of Home
റാന്റി ജാക്സൺ
ഒരു അമേരിക്കൻ ഗായകനും ഗാനരചയിതാവും സംഗീതജ്ഞനും നർത്തകനുമാണ് സ്റ്റീവൻ റാൻ‌ഡാൽ ജാക്സൺ (ജനനം: ഒക്ടോബർ 29, 1961).
ജാക്സൺ 5 സംഗീത സംഘത്തിലെ അംഗമായിരുന്നു ഇദ്ദേഹം.
ജാക്സൺ കുടുംബത്തിലെ എട്ടാമത്തെ കുട്ടിയാണ്.
റാപുൻട്സെൽ ഇംഗ്ലീഷ് വിലാസം https://ml.wikipedia.org/wiki/Rapunzel
" റാപുൻട്സെൽ " ( / r ə ˈ p ʌ n z əl / / r ə ˈ p ʌ n z əl / ; ജർമ്മൻ ഉച്ചാരണം: [ʁaˈpʊnt͡səl] ) ഗ്രിം സഹോദരന്മാർ കണ്ടെടുത്ത് പ്രസാധനം ചെയ്ത ഒരു നാടോടിക്കഥയാണ് റാപുൻട്സെൽ.
"കുട്ടികളുടെയും കുടുംബങ്ങളുടെയും കഥകൾ" എന്ന പുസ്തകത്തിൽ 1812 ലാണ് ഇത് പുറത്തു വരുന്നത്.
ഫ്രീഡറിച്ച് ഷുൾട്സ് 1790 ൽ പുറത്തിറക്കിയ അതേ പേരിലുള്ള മറ്റൊരു കഥയെ അടിസ്ഥാനമാക്കിയാണ് ഈ കഥ എഴുതപ്പെട്ടത്.
1698 ൽ ഷാർലറ്റ്-റോസേ ഡെ കൗമോണ്ട് ഡേ ലാ ഫോഴ്സ് 1698 ൽ പുറത്തിറക്കിയ പേഴ്സിനെറ്റ് എന്ന കഥയെ അടിസ്ഥാനമാക്കിയാണ് ഷുൾട്സിന്റെ ഭാഷ്യം പുറത്തുവരുന്നത്.
എന്നാൽ അതിന്റെ ആധാരം 1634'ൽ പുറത്തുവന്ന ഗിയാംബാറ്റിസ്റ്റ ബാസിലെ എന്ന ഇറ്റാലിയൻ എഴുത്തുകാരന്റെ പെട്രോസിനെല്ല എന്ന കഥയായിരുന്നു.
ഈ കഥയും തീമും പിന്നീട് പല കലാസൃഷ്ടികളുടെയും പ്രചോദനം ആയിട്ടുണ്ട്.
പിന്നീട് ആൻഡ്രൂ ലാങ് ഈ കഥയെ 'ദി റെഡ് ഫെയറി ബുക്ക്' എന്ന പുസ്തകത്തിൽ ഉൾപ്പെടുത്തി.
രൂത്ത് മാനിംഗ്-സാന്ഡേഴ്സിന്റെ 'എ ബുക്ക് ഓഫ് വിച്ചസ്', പോൾ ഓ. സെലിൻസ്കിയുടെ 1997'ലെ റാപുൻട്സെൽ തുടങ്ങിയ പുസ്തകങ്ങളിലും ഈ കഥ പ്രത്യക്ഷപ്പെടുന്നുണ്ട്.
റ്റാൻഗ്ൾഡ് എന്ന ഡിസ്നി സിനിമ ഈ കഥയെ അടിസ്ഥാനമാക്കി നിർമിച്ചതാണ്.
പതിനൊന്നാം നൂറ്റാണ്ടിലെ പേർഷ്യൻ കഥ റുഡാബായുമായി ഈ കഥയ്ക്ക് നല്ല സാമ്യം ഉണ്ട്.
അബുൾ കാസിം ഫിർദോസി എഴുതിയ ഷാ നാമ യിലാണ് ഇത് പ്രത്യക്ഷപ്പെടുന്നത്.
റുഡാബ തന്റെ കാമുകനായ സാൽ'നു തന്റെ ഗോപുരത്തിലേയ്ക്ക് കയറിവരാനായി തന്റെ നീണ്ട തലമുടി അഴിച്ചിട്ടു കൊടുക്കുന്നുണ്ട്.
യൂറോപ്പിൽ ക്രിസ്തുമതം പ്രചരിച്ചതിനു മുൻപ് നിലവിലിരുന്ന പാഗൻ ഐതിഹ്യങ്ങളിലെ സൂര്യദേവതയുടെ ഐതിഹ്യവുമായും ചില ഗവേഷകർ ഇതിനു സാമ്യം കല്പിയ്ക്കുന്നു.
ഈ ഐതിഹ്യത്തിൽ പ്രകാശത്തിന്റെ ദേവത തടവിൽ നിന്നും രക്ഷപ്പെടുന്നുണ്ട്.
കഥ ജോണി ഗ്രുവെൽ വരച്ചത് റാമ്പ്യൻ
വളരെക്കാലം കുട്ടികൾ ഇല്ലാതിരുന്ന ഒരു ദമ്പതികൾ ആളുകൾ അധികം ഇല്ലാത്ത ഒരു സ്ഥലത്തു താമസിയ്ക്കുന്നു.
വളരെക്കാലത്തെ കാത്തിരിപ്പിനുശേഷം ഭാര്യ ഗർഭിണിയാണ്.
അവരുടെ വീടിനു തൊട്ടടുത്ത് ഒരു ദുർമന്ത്രവാദിനിയായ ഗോഥൽ ഡൈയിമിന്റെ പൂന്തോട്ടമാണ്.
ഒരു ദിവസം ഭാര്യ ഈ പൂന്തോട്ടത്തിൽ റാമ്പ്യൻ (ജർമൻ പേര് : റാപുൻട്സെൽ) എന്ന ചെടി കണ്ടു.
ഇതിന്റെ വേരുകൾ ഭക്ഷണയോഗ്യമാണ്.
അതു കിട്ടണമെന്ന് അതികലശലായ ആഗ്രഹം തോന്നിയ ഭാര്യ ഭർത്താവിനോട് ആഗ്രഹം പറഞ്ഞു.
എന്നാൽ ദുർമന്ത്രവാദിനിയോട് അതു ചോദിച്ചു വാങ്ങാൻ ഭർത്താവിന് ധൈര്യം ഇല്ലായിരുന്നു.
എന്നാൽ ഒരു രാത്രി ഭർത്താവ് പൂന്തോട്ടത്തിൽ കടന്നു ആ ചെടി പറിച്ചു ഭാര്യയ്ക്ക് സാലഡ് ഉണ്ടാക്കി കൊടുത്തു.
അത് വളരെ ഇഷ്ടപ്പെട്ട ഭാര്യ ഇനിയും വേണമെന്ന് ആഗ്രഹം പ്രകടിപ്പിയ്ക്കുകയും ഭർത്താവ് വീണ്ടും പൂന്തോട്ടത്തിൽ കടക്കുകയും ചെയ്യുന്നു.
എന്നാൽ തിരിച്ചു മതിൽ ചാടി കടക്കുമ്പോൾ ദുർമന്ത്രവാദിനി അയാളെ പിടികൂടി.
ഭാര്യയുടെ ആഗ്രഹം മൂലം വന്നതാണെന്നും അതുകൊണ്ടു മാപ്പു തരണം എന്നും ഭർത്താവ് ദുർമന്ത്രവാദിനിയോട് അപേക്ഷിച്ചു.
എന്നാൽ അവർക്കുണ്ടാകുന്ന കുഞ്ഞിനെ തനിയ്ക്കു തന്നാൽ അയാളെ പോകാൻ അനുവദിയ്ക്കാം എന്ന് ദുർമന്ത്രവാദിനി ഒരു വ്യവസ്ഥ വെച്ചു.
വേറെ വഴിയില്ലാത്തതിനാൽ അയാൾ അതു സമ്മതിച്ചു പുറത്തു കടന്നു.
അവർക്കു ഒരു പെൺകുട്ടി ജനിച്ചു.
ദുർമന്ത്രവാദിനി ആ പെൺകുട്ടിയെ തന്റേതായി വളർത്തുകയും അവൾക്കു റാപുൻട്സെൽ എന്ന പേര് കൊടുക്കുകയും ചെയ്തു.
അവൾ ഒരു സുന്ദരിയായ സ്ത്രീയായി വളർന്നു.
അവളുടെ മുടിയ്ക്കു നല്ല നീളം ഉണ്ടായിരുന്നു.
വേറെ ആരും അവളെ കാണാതിരിയ്ക്കാനായി ദുർമന്ത്രവാദിനി അവളെ കാടിന് നടുവിലെ ഒരു ഗോപുരത്തിൽ താമസിപ്പിച്ചു.
വേറെ വാതിലുകളൊന്നും ഇല്ലാത്ത ഈ ഗോപുരത്തിന് ആകെ ഒരു മുറിയും അതിനു ഒരു ജനലും മാത്രമാണ് ഉണ്ടായിരുന്നത്.
ദുർമന്ത്രവാദിനി  റാപുൻട്സെലിനെ കാണാൻ ചെല്ലുമ്പോൾ താഴെ നിന്ന് വിളിച്ചു പറയും:
റാപുൻട്സെൽ, റാപുൻട്സെൽ, നിന്റെ മുടി താഴേയ്ക്ക് നീട്ടിയിടൂ, ഞാൻ അതിൽ പിടിച്ചു മുകളിലേയ്ക്കു കയറട്ടെ.
ഒരു ദിവസം ഒരു രാജകുമാരൻ ആ കാട്ടിൽ എത്തുകയും ഗോപുരത്തിൽ ഇരുന്നു റാപുൻട്സെൽ പാടുന്ന പാട്ടു കേൾക്കുകയും ചെയ്തു.
പാട്ടിൽ മയങ്ങിപ്പോയ രാജകുമാരൻ അവളുടെ ഗോപുരത്തിനടുത്ത് എത്തിച്ചേർന്നു.
പക്ഷേ ഗോപുരത്തിൽ കയറാനാകാതെ വിഷമിച്ചു തിരിച്ചു പോയി.
പിന്നീട് എന്നും അയാൾ ഗോപുരത്തിന്റെ പരിസരങ്ങളിൽ ചുറ്റിനടക്കാൻ തുടങ്ങി.
ഒരു ദിവസം ദുർമന്ത്രവാദിനി ഗോപുരത്തിന് താഴെ വന്ന് റാപുൻട്സെലിന്റെ മുടിയിൽ പിടിച്ചു കയറുന്നത് അയാൾ കണ്ടു.
പിറ്റേ ദിവസം അയാൾ ഗോപുരത്തിന് താഴെ വന്ന് ദുർമന്ത്രവാദിനി പറയാറുള്ള പോലെ പറഞ്ഞു.
റാപുൻട്സെൽ മുടി താഴേയ്ക്ക് ഇടുകയും രാജകുമാരൻ അതിൽ പിടിച്ചു മുകളിലേയ്ക്കു കയറുകയും ചെയ്തു.
പുതിയ ഒരാളെ കണ്ടു റാപുൻട്സെൽ പേടിച്ചു പോയെങ്കിലും പിന്നീട് അയാൾ പ്രേമാഭ്യർത്ഥന നടത്തിയപ്പോൾ അവൾ അത് സ്വീകരിച്ചു.
അവൾക്കു അവിടെ നിന്നും രക്ഷപ്പെടാൻ അവർ ഒരു വഴി കണ്ടുപിടിച്ചു.
എന്നും വൈകുന്നേരം രാജകുമാരൻ അവൾക്കു ഓരോ കഷണം സിൽക്ക് കൊണ്ടുകൊടുക്കും.
അതു വെച്ച് അവൾ ഒരു നീണ്ട കയർ ഉണ്ടാക്കുകയും അതിലൂടെ അവൾ രക്ഷപ്പെടുകയും ചെയ്യും.
എന്നാൽ ഈ പദ്ധതി വിജയിയ്ക്കുന്നതിനു മുൻപ് തന്നെ അവളുടെ വായിൽ നിന്ന് തന്നെ ദുർമന്ത്രവാദിനി അതിനെപ്പറ്റി അറിയുന്നു.
കോപാകുലയായ ദുർമന്ത്രവാദിനി അവളുടെ മുടി മുറിച്ചു കളഞ്ഞ ശേഷം അവളെ കാട്ടിലേയ്ക്ക് തള്ളിവിടുന്നു.
രാജകുമാരൻ പതിവുപോലെ രാത്രി വന്നപ്പോൾ റാപുൻട്സെലിന്റെ മുറിച്ച മുടി ഉപയോഗിച്ച് അയാളെ ദുർമന്ത്രവാദിനി ഗോപുരത്തിലേയ്ക്ക് കയറ്റുന്നു.
റാപുൻട്സെലിനെ തെരഞ്ഞ രാജകുമാരൻ ദുർമന്ത്രവാദിനിയെക്കണ്ട് ഭയന്നു പോയി.
രാജകുമാരന് ഇനി ഒരിയ്ക്കലും റാപുൻട്സെലിനെ കാണാൻ സാധിയ്ക്കാത്ത വിധത്തിൽ ദുർമന്ത്രവാദിനി അയാളുടെ കണ്ണുകൾ ചൂഴ്ന്ന് എടുക്കുന്നു.
മാസങ്ങളോളം കാട്ടിൽ അലഞ്ഞുനടന്ന രാജകുമാരൻ അവസാനം എങ്ങനെയോ റാപുൻട്സെൽ താമസിയ്ക്കുന്നിടത്തു എത്തിച്ചേരുന്നു.
അപ്പോഴേയ്ക്കും അവൾ അയാളിൽ നിന്നുള്ള രണ്ടു കുട്ടികളെ ഗർഭം ധരിച്ചു പ്രസവിച്ചിരുന്നു.
ഒരു ആൺകുട്ടിയും ഒരു പെൺകുട്ടിയും.
ഒരു ദിവസം അവൾ പതിവുപോലെ പാടുകയും ആ പാട്ടു കേട്ട് അയാൾ അവളെ കണ്ടെത്തുകയും ചെയ്തു.
അവളുടെ ആഹ്ലാദകണ്ണീർ അയാൾക്ക്‌ കാഴ്ച തിരിച്ചുകൊടുത്തു.
അവർ അയാളുടെ രാജ്യത്തു തിരിച്ചെത്തുകയും സന്തോഷത്തോടെ ജീവിയ്ക്കുകയും ചെയ്തു.
ചില ഭാഷ്യങ്ങളിൽ രാജകുമാരൻ അവളെ തൊട്ടപ്പോൾ തന്നെ അവളുടെ മുടി വീണ്ടും വളർന്നു വന്നു.
അതുപോലെ മറ്റു ചില ഭാഷ്യങ്ങളിൽ ഗോപുരത്തിൽ നിന്നും രാജകുമാരൻ പുറത്തു ചാടിയപ്പോൾ റാപുൻട്സെലിന്റെ മുറിഞ്ഞ മുടിയും കൊണ്ടാണ് ചാടിയത്.
അതിനാൽ ദുർമന്ത്രവാദിനി ആ ഗോപുരത്തിൽ അകപ്പെട്ടുപോയി.
2010 ൽ പുറത്തിറങ്ങിയ ഡിസ്നി അനിമേഷൻ ചലച്ചിത്രമായ റ്റാൻഗിൾഡ് റപുൻട്സെലിന്റെ കഥയെ അടിസ്ഥാനപ്പെടുത്തിയാണ്.
പിന്നീട് ഇതിന്റെ മറ്റു ഭാഗങ്ങൾ 2012'ലും (റ്റാൻഗിൾഡ് : എവർ ആഫ്റ്റർ), 2017  ലും (റ്റാൻഗിൾഡ് : ബിഫോർ എവർ ആഫ്റ്റർ) ഇറങ്ങി.
ഇവ കൂടി കാണുക റാപുൻട്സെൽ (ഡിസ്നി) ഗോൾഡിലോക്കും മൂന്നു കരടികളും അവലംബം
റാപുൻട്സെൽ (ഡിസ്നി) ഇംഗ്ലീഷ് വിലാസം https://ml.wikipedia.org/wiki/Rapunzel_Disney
റാപുൻട്സെൽ (Rapunzel (Tangled)) വാൾട് ഡിസ്നി അനിമേഷൻ സ്റ്റുഡിയോസിന്റെ അൻപതാമത്തെ സിനിമയായ റ്റാൻഗിൾഡ്'ലെ ഒരു കഥാപാത്രമാണ്.
ഇതിന്റെ രണ്ടാം ഭാഗമായ റ്റാൻഗിൾഡ് എവർ ആഫ്റ്റർ, ഇതിനെ ആധാരമാക്കി നിർമിച്ച ടി.വി.സീരീസ് റ്റാൻഗിൾഡ്: ദി സീരീസ് എന്നീ ചിത്രങ്ങളിലും ഈ കഥാപാത്രം പ്രത്യക്ഷപ്പെടുന്നുണ്ട്.
അമേരിക്കൻ നടിയും ഗായികയുമായ മാൻഡി മൂർ ആണ് ഈ കഥാപാത്രത്തിന് ശബ്ദം പകർന്നിരിയ്ക്കുന്നത്.
റാപുൻട്സെൽ ഒരു രാജകുമാരിയാണെങ്കിലും മദർ ഗോഥൽ എന്ന സ്ത്രീ അവളെ കാട്ടിലെ ഒരു ഒറ്റപ്പെട്ട ഗോപുരത്തിൽ തടവിൽ പാർപ്പിച്ചിരിയ്ക്കുകയാണ്.
രാജകുമാരിയുടെ മുടിയുടെ ശക്തി കൊണ്ട് ഗോഥലിനു എന്നും ചെറുപ്പമായിരിയ്ക്കാൻ കഴിയും എന്ന ധാരണയിലാണ് അവളെ തടവിൽ ഇട്ടിരിയ്ക്കുന്നത്.
റാപുൻട്സെൽ എന്ന ഗ്രിം സഹോദരന്മാർ പുറത്തിറക്കിയ കഥയിലെ കഥാപാത്രത്തെ അടിസ്ഥാനപ്പെടുത്തിയാണ് ഈ കഥാപാത്രത്തെ രൂപപ്പെടുത്തിയിരിയ്ക്കുന്നത്.
പക്ഷേ ആ കഥയിലെ കഥാപാത്രത്തേക്കാൾ കുറച്ചുകൂടി ചൊടിയുള്ളതാണ് സിനിമയിലെ കഥാപാത്രം.
ഈ കഥാപാത്രം അതിന്റെ ചുറുചുറുക്കും ചൊടിയും മൂലം അത്യാവശ്യം നിരൂപണശ്രദ്ധ നേടി.
2011 ൽ ഈ കഥാപാത്രത്തെ പത്താമത്തെ ഡിസ്നി പ്രിൻസസ് ആക്കി.
കഥാപാത്രവികസനം രചന
1996 ൽ ഡിസ്നി അനിമേറ്റർ ഗ്ലെൻ കെയ്ൻ ഗ്രിം സഹോദരന്മാർ പുറത്തിറക്കിയ റാപുൻട്സെൽ എന്ന കഥയെ ഒരു അനിമേഷൻ സിനിമ ആക്കണം എന്ന് തീരുമാനിച്ചു.
2008 ൽ ഒരു ഹൃദയാഘാതത്തിന് വിധേയനായ കെയ്ൻ'നു പകരം നാഥാൻ ഗ്രെനോയും ബയറൺ ഹൊവാർഡും ഈ സിനിമയുടെ സംവിധായകരായി വന്നു.
എന്നിരുന്നാലും കെയ്ൻ എക്സിക്യൂട്ടീവ് പ്രൊഡ്യൂസർ ആയും സൂപ്പർവൈസിങ് അനിമേറ്റർ ആയും ഈ സിനിമയുടെ നിർമ്മാണത്തിൽ ഉടനീളം പ്രവർത്തിച്ചിരുന്നു.
പ്രധാനമായും ഇതിലെ കഥ ഒരു ഗോപുരത്തിന്റെ ഉള്ളിൽ വെച്ച് മാത്രമാണ് നടക്കുന്നത് എന്നുള്ളത് കൊണ്ട് ഇതിന്റെ സിനിമാ രൂപാന്തരണം അത്ര എളുപ്പമായിരുന്നില്ല.
റ്റാൻഗിൾഡ് സിനിമയുടെ പ്രവർത്തകർ എങ്ങനെയെങ്കിലും കഥാപ്രാത്രത്തെ ഗോപുരത്തിൽ നിന്നും പുറത്തു കൊണ്ടുവരണം എന്ന് തീരുമാനിച്ചു.
കഥയിലെ റാപുൻട്സെൽ അല്പം നിഷ്ക്രിയയായിരുന്നു.
ഗ്രെനോയും ഹൊവാർഡും ഈ കഥാപാത്രത്തെ കുറച്ചുകൂടി ചൊടിയുള്ള ഒരു കഥാപാത്രമാക്കി മാറ്റി.
"ആധുനിക പ്രേക്ഷകർക്ക് വേണ്ടി ഒരുക്കുന്ന ഒരു സിനിമയാണ് ഇതെന്ന് ഞങ്ങൾക്ക് നന്നായി അറിയാമായിരുന്നു. അതുകൊണ്ട്  റാപുൻട്സെലിനെ ഒരു നിത്യജീവിതത്തിലെ ഒരു മാതൃകാകഥാപാത്രം പോലെ ആക്കണം എന്ന് ഞങ്ങൾ തീരുമാനിച്ചു. അവൾ മുൻകൈയെടുത്ത് കഥയെ മുന്നോട്ടു കൊണ്ട് പോകുകയാണ്, അല്ലാതെ ഒരു ഗോപുരത്തിൽ എല്ലാം സംഭവിയ്ക്കാൻ വേണ്ടി കാത്തിരിയ്ക്കകയല്ല. ജീവിതത്തിൽ സ്വപ്നം കാണുന്നതെല്ലാം നേടിയെടുക്കാൻ കഴിവുള്ള ഒരു മിടുക്കിയാണവൾ."
2004 ൽ ഗായികയും നടിയുമായ ക്രിസ്റ്റിൻ ചെനോവേത് ആയിരിയ്ക്കും കഥാപാത്രത്തിന് ശബ്ദം കൊടുക്കുക എന്നാണ് തീരുമാനിച്ചിരുന്നത്.
പിന്നീട് റീസ് വിതർസ്പൂൺ എന്ന നടിയ്ക്ക് ഈ ജോലി നല്കിയാലോ എന്ന് ഡിസ്നി ആലോചിച്ചു.
ഒരു ഘട്ടത്തിൽ സിനിമയുടെ എക്സിക്യൂട്ടീവ് പ്രൊഡ്യൂസെർ ആയി പ്രവർത്തിച്ചിരുന്ന വിതർസ്പൂൺ പിന്നീട് അതിന്റെ പ്രവർത്തനത്തിൽ നിന്നും പിന്മാറി
വളരെ പേരെ ഓഡിഷൻ ചെയ്തതിനു ശേഷമാണ് നടിയും ഗായികയുമായിരുന്ന മാൻഡി മൂറിന് നറുക്കുവീണത്.
കഥാപാത്രത്തിന് സംസാരവും പാട്ടും അത്യാവശ്യമായിരുന്നതുകൊണ്ട് ഒരു ഗായിക കൂടി ആയിരുന്ന മൂറിന് അവസരം കിട്ടുകയായിരുന്നു.
റാപുൻട്സെൽ പ്രത്യക്ഷപ്പെടുന്ന സിനിമകൾ റ്റാൻഗിൾഡ് (2010)
ഒരു രാജ്ഞിയ്ക്ക് പിറന്ന ശിശുവായിട്ടാണ് ഈ സിനിമയിൽ അവൾ ആദ്യം പ്രത്യക്ഷപ്പെടുന്നത്.
രാജ്ഞി ഗർഭിണിയായിരിയ്ക്കുമ്പോൾ ഭക്ഷിച്ച ഒരു മാന്ത്രിക പുഷ്പത്തിന്റെ ശക്തിയാൽ അവൾക്ക് ആളുകളുടെ രോഗങ്ങൾ ഭേദമാക്കാനുള്ള അത്ഭുതശക്തി ലഭിയ്ക്കുന്നു.
ഈ കാരണത്താൽ മദർ ഗോഥൽ എന്ന വൃദ്ധ അവളെ തട്ടിക്കൊണ്ടുപോയി ആളൊഴിഞ്ഞ ഒരു സ്ഥലത്തെ ഒരു ഗോപുരത്തിൽ പാർപ്പിയ്ക്കുന്നു.
പതിനെട്ടു വയസ്സുവരെ അവൾ അവിടെ തന്നെ താമസിയ്ക്കുന്നു.
പിന്നീട് അവിടെ നിന്നും രക്ഷപ്പെടാനാഗ്രഹിയ്ക്കുന്ന അവൾ ഫ്ലിൻ റെയ്ഡർ എന്ന ഒരു മോഷ്ടാവിനെ സ്വാധീനിച്ചു അവിടെ നിന്നും രക്ഷപ്പെടുന്നു.
മദർ ഗോഥൽ വേറെ രണ്ടു മോഷ്ടാക്കളെയും കൂട്ടി അവരെ പിന്തുടരുന്നു.
റാപുൻട്സെലും ഫ്ലിൻ'ഉം റാപുൻട്സെലിന്റെ രാജ്യത്തു എത്തിച്ചേരുന്നു.
ഗോഥലും മോഷ്ടാക്കളും അവരെ പിന്തുടർന്ന് എത്തുകയും, ഫ്ലിൻ'നെ സൈനികരെക്കൊണ്ട് പിടിപ്പിയ്ക്കുകയും റാപുൻട്സെലിനെ തിരികെ കൊണ്ടുപോകുകയും ചെയ്യുന്നു.
തിരിച്ചു ഗോപുരത്തിലെ മുറിയിലെത്തിയ റാപുൻട്സെൽ ഗോഥലിനെ അനുസരിയ്ക്കാതിരിയ്ക്കുന്നു.
ഫ്ലിൻ ഇതിനിടയ്ക്ക് രാജകൊട്ടാരത്തിൽ നിന്നും രക്ഷപ്പെട്ടു ഗോപുരത്തിൽ എത്തിയെങ്കിലും ഗോഥൽ അയാളെ കുത്തി പരിക്കേൽപ്പിയ്ക്കുന്നു.
ഫ്ലിൻ റാപുൻട്സെലിന്റെ നീളമേറിയ മുടി വെട്ടിമാറ്റുന്നു.
ഇതോടെ അതിന്റെ മാന്ത്രികശക്തി നഷ്ടപ്പെടുകയും ഗോഥലിനു അതിന്റെ സംരക്ഷണം നഷ്ടപ്പെടുകയും ഗോഥൽ മരണപ്പെടുകയും ചെയ്യുന്നു.
റാപുൻട്സെലിന്റെ കൈകളിൽ വെച്ച് ഫ്ലിൻ'ഉം മരണപ്പെടുന്നു.
എന്നാൽ തുടർന്നു കരയുന്ന റാപുൻട്സെലിന്റെ കണ്ണുനീരിലൂടെ പഴയ പുഷ്പത്തിന്റെ ശക്തി തിരിച്ചുവരികയും ഫ്‌ളിന്നിന് ജീവൻ തിരിച്ചുകിട്ടുകയും ചെയ്യുന്നു.
ഫ്ലിന്നും റാപുൻട്സെലും കൂടി റാപുൻട്സെലിന്റെ രാജ്യത്തു തിരിച്ചെത്തുകയും അവളുടെ മാതാപിതാക്കളുമായി കൂടിച്ചേരുകയും ചെയ്യുന്നു.
റ്റാൻഗിൾഡ് : എവർ ആഫ്റ്റർ (2012)
ഫ്‌ളിന്നിന്റെയും റാപുൻട്സെലിന്റെയും കല്യാണചടങ്ങുകളോടനുബന്ധിച്ചു നടക്കുന്ന രസകരമായ സംഭവങ്ങൾ ചിത്രീകരിച്ച 6 മിനിറ്റ് നീളമുള്ള ഒരു ലഘുചിത്രമാണിത്.
ഫ്രോസൺ (2013)
ഇതിൽ ഒരു അതിഥി കഥാപാത്രമായി റാപുൻട്സെൽ പ്രത്യക്ഷപ്പെടുന്നുണ്ട്.
സോഫിയ ദി ഫസ്റ്റ്: ദി കഴ്സ് ഓഫ് പ്രിൻസസ് ഐവി (2014)
ഇതിൽ സോഫിയ രാജകുമാരിയെ തന്റെ നീളമുള്ള മുടി ഉപയോഗിച്ച് രക്ഷിയ്ക്കാനായി പ്രത്യക്ഷപ്പെടുന്നുണ്ട്.
റ്റാൻഗിൾഡ് : ബിഫോർ എവർ ആഫ്റ്റർ (2017)
ഈ ചിത്രത്തിൽ കൊറോണ രാജ്യത്തെ രാജകുമാരിയായി കഴിയുന്ന റാപുൻട്സെലിനു അവിടുത്തെ ജീവിതം മടുക്കുകയും അവിടെ നിന്നും ഒളിച്ചോടുകയും ചെയ്യുന്നു.
പിന്നീട് തന്റെ 'അമ്മ ഗർഭിണിയായപ്പോൾ കഴിച്ച അത്ഭുതപുഷ്പം വീണ്ടും കണ്ടെത്തുകയും അതിൽ സ്പർശിയ്ക്കുന്നതോടെ അവളുടെ മുടി വീണ്ടും നീണ്ടുവളരുകയും ചെയ്യുന്നു.
റ്റാൻഗിൾഡ് : ദി സീരീസ് (2017)
റാപുൻട്സെലിന്റെ കോറോണയിലെ രാജകുമാരിയായുള്ള ജീവിതത്തിന്റെ ചിത്രീകരണമാണ് ഈ ടി.വി സീരിസിൽ.
ഇവ കൂടി കാണുക റാപുൻട്സെൽ ഗോൾഡിലോക്കും മൂന്നു കരടികളും അവലംബം
റാന്നി ബ്ലോക്ക് പഞ്ചായത്ത്
പത്തനംതിട്ട ജില്ലയിൽ റാന്നി താലൂക്കിലാണ് 1004.61 ചതുരശ്രകിലോമീറ്റർ വിസ്തീർണ്ണമുള്ള റാന്നി ബ്ളോക്ക് പഞ്ചായത്ത് സ്ഥിതി ചെയ്യുന്നത്.
റാന്നി ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
റാന്നി പഴവങ്ങാടി ഗ്രാമപഞ്ചായത്ത് റാന്നി ഗ്രാമപഞ്ചായത്ത് റാന്നി അങ്ങാടി ഗ്രാമപഞ്ചായത്ത് റാന്നി പെരുനാട് ഗ്രാമപഞ്ചായത്ത് വടശ്ശേരിക്കര ഗ്രാമപഞ്ചായത്ത് ചിറ്റാർ ഗ്രാമപഞ്ചായത്ത് സീതത്തോട് ഗ്രാമപഞ്ചായത്ത് നാറാണംമൂഴി ഗ്രാമപഞ്ചായത്ത് വെച്ചൂച്ചിറ ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല പത്തനംതിട്ട താലൂക്ക് റാന്നി വിസ്തീര്ണ്ണം 1004.61  ചതുരശ്ര കിലോമീറ്റർ ജനസംഖ്യ 171,893 പുരുഷന്മാർ 85,410 സ്ത്രീകൾ 86,483 ജനസാന്ദ്രത 171 സ്ത്രീ : പുരുഷ അനുപാതം 1013 സാക്ഷരത 94.49% വിലാസം
റാന്നി ബ്ലോക്ക് പഞ്ചായത്ത് റാന്നി - 689672 ഫോൺ‍‍ : 04735 228078 ഇമെയിൽ‍‍‍ : bdoranni@sancharnet.in അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/ranniblock Archived 2020-11-08 at the Wayback Machine .
റാപിഡ് ഡയഗ്നോസ്റ്റിക് ടെസ്റ്റ് ഇംഗ്ലീഷ് വിലാസം https://ml.wikipedia.org/wiki/Rapid_diagnostic_test ദ്രുത സ്ട്രെപ്പ് ടെസ്റ്റ് കിറ്റ്
ദ്രുതവും എളുപ്പത്തിൽ ചെയ്യാവുന്നതുമായ ഒരു മെഡിക്കൽ ഡയഗ്നോസ്റ്റിക് പരിശോധനയാണ് ദ്രുത ഡയഗ്നോസ്റ്റിക് ടെസ്റ്റ് (Rapid diagnostic test) ( ആർ‌ഡിടി ).
പ്രാഥമികവും അല്ലെങ്കിൽ അടിയന്തിരവുമായ മെഡിക്കൽ സ്ക്രീനിംഗിനും പരിമിതമായ വിഭവങ്ങളുള്ള മെഡിക്കൽ സൗകര്യങ്ങളിലും ഉപയോഗിക്കാൻ ആർ‌ഡിടികൾ അനുയോജ്യമാണ്.
മുമ്പ് ഒരു മെഡിക്കൽ ലബോറട്ടറി പരിശോധനയ്ക്ക് മാത്രം അളക്കാൻ കഴിയുന്ന കാര്യങ്ങൾക്കായി പ്രാഥമിക പരിചരണത്തിൽ പോയിന്റ് ഓഫ് കെയർ‍‍ പരിശോധനയും ഇതിൽ അനുവദിക്കുന്നു.
സാധാരണയായി ഏകദേശം 20 മിനിറ്റിനുള്ളിലും പരമാവധി രണ്ട് മണിക്കൂറിനുള്ളിലും  ഫലങ്ങൾ ലഭ്യമാവുന്നു.
ദ്രുത ഡയഗ്നോസ്റ്റിക് പരിശോധനകളുടെ ചില ഉദാഹരണങ്ങൾ‌ ചുവടെ പട്ടികപ്പെടുത്തിയിരിക്കുന്നു: ദ്രുത ആന്റിബോഡി പരിശോധനകൾ ദ്രുത എച്ച് ഐ വി പരിശോധന ദ്രുത പ്ലാസ്മ റീജിൻ ദ്രുത ആന്റിജൻ പരിശോധനകൾ ദ്രുത ഇൻഫ്ലുവൻസ ഡയഗ്നോസ്റ്റിക് പരിശോധന മലേറിയ ആന്റിജൻ കണ്ടെത്തൽ പരിശോധനകൾ ദ്രുത സ്ട്രെപ്പ് പരിശോധന ദ്രുത യൂറിയേസ് പരിശോധന ഇതും കാണുക പോയിന്റ് ഓഫ് കെയർ പരിശോധന പരാമർശങ്ങൾ
റാപെറ്റോസോറസ് ഇംഗ്ലീഷ് വിലാസം https://ml.wikipedia.org/wiki/Rapetosaurus
അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഒരു സോറാപോഡ് കുടുംബത്തിൽപ്പെട്ട ദിനോസറാണ് റാപെറ്റോസോറസ് .
ഏകദേശം 70 - 65 ദശ ലക്ഷം വർഷം മുൻപാണ്‌ ഇവ ജീവിച്ചിരുന്നത് .
ഏകദേശം 15 മീറ്റർ (48 അടി) നീളം  ഉണ്ടായിരുന്നതായി കണക്കാക്കപ്പെടുന്നു.
സോറാപോഡ് വിഭാഗത്തിൽപ്പെട്ട മറ്റു ദിനോസറുകളെപ്പോലെ മെലിഞ്ഞ് നീണ്ട കഴുത്തും നീളമേറിയവാലും ഇവയുടെ പ്രത്യേകതകളായിരുന്നു.
റാപ്പിഡെസ് പാരിഷ്
റാപ്പിഡെസ് പാരിഷ് (ഫ്രഞ്ച്: Paroisse des Rapides ) ഐക്യനാടുകളിലെ ലൂയിസിയാന സംസ്ഥാനത്തുള്ള ഒരു പാരിഷാണ്.
2010 ലെ യു.എസ്. സെൻസസ് പ്രകാരമുള്ള ഈ പാരിഷിലെ ജനസംഖ്യ 131,613 ആണ്.
അലക്സാണ്ട്രിയ പട്ടണത്തിലാണ് പാരഷി സീറ്റിൻറെ സ്ഥാനം.
റാപ്പിഡെസ് എന്ന ഫ്രഞ്ച് പദം റാപ്പിഡ്സ് എന്ന പദത്തിൽ നിന്നാണ്.
1807 ലാണ് ഈ പാരിഷ് രൂപീകരിക്കപ്പെട്ടത്.
റാപ്പിഡെസ് പാരിഷ് അലക്സാണ്ഡ്രിയ LA Mമെട്രോപോളിറ്റൻ സ്റ്റാറ്റിസ്റ്റിക്കൽ മേഖലയുടെ ഭാഗമാണ്.
ഇക്കാലത്ത് റാപ്പിഡെസ് പാരിഷ് എന്നറിയപ്പെടുന്ന പ്രദേശം 1763 ൽ അപ്പലാച്ചീ ഇന്ത്യൻ വർഗ്ഗക്കാരുടെ പുതിയ അധിവാസകേന്ദ്രമായിരുന്നു.
ഗവർണർ കെർലെറെക്കിൻറെ അനുമതിയോടെയാണ് ഈ വർഗ്ഗക്കാർ ഇവിടെ പുനരധിവസിപ്പിക്കപ്പെട്ടത്.
ബ്രിട്ടീഷ് പട്ടാളക്കാരുടെയും അവരെ പിന്തുണച്ചിരുന്ന ഇപ്പോഴത്തെ ഫ്ലോറിഡയിലെ ലിയോണ് കൌണ്ടിയിലുള്ള ക്രീക്ക് ഇന്ത്യൻ വർഗ്ഗത്തിൻറെയും ആക്രമണങ്ങളെത്തുടർന്ന് പാലായനം ചെയ്തവരായിരുന്നു ഈ അപ്പലാച്ചികൾ.
ഇവരുടെ സന്തതിപരമ്പരകളിലുള്ള അനേകം പേർ നാറ്റ്ച്ചിറ്റോച്ചെസ് പാരിഷിൽ അധിവസിക്കുന്നുണ്ട്.
ഭൂമിശാസ്ത്രം ജനസംഖ്യാകണക്കുകൾ അവലംബം ↑ ↑ ↑
റാപ്പിഡ് ആന്റിജൻ ടെസ്റ്റ്
റാപ്പിഡ് ആന്റിജൻ ടെസ്റ്റ് (റാറ്റ്) , അല്ലെങ്കിൽ റാപ്പിഡ് ടെസ്റ്റ് റാപിഡ് ഡയഗ്നോസ്റ്റിക് ടെസ്റ്റിന് ഉദാഹരണമാണ്.
പോയന്റ് ഓഫ് കെയർ ടെസ്റ്റിങ്ങിന് അനുയോജ്യമായ ടെസ്റ്റുകൊണ്ട് ആന്റിജൻ ഉണ്ടോ ഇല്ലയോ എന്നു പെട്ടെന്നു തന്നെ തിരിച്ചറിയാൻ സാധിക്കും.
കോവിഡ്-19 ന് കാരണമായ സാർസ്-കോവ്-2 വൈറസുകളെ തിരിച്ചറിയാനാണ് ഇത് കൂടുതലായും ഉപയോഗിക്കുന്നത്.
ആന്റിബോഡികളെ തിരിച്ചറിയുന്ന ആന്റിബോഡി ടെസ്റ്റ്, ന്യൂക്ലിക് ആസിഡുകളെ തിരിച്ചറിയുന്ന ന്യൂക്ലിക് ആസിഡ് ടെസ്റ്റ് എന്നീ മെഡിക്കൽ ടെസ്റ്റുകളിൽ നിന്നു വ്യത്യസ്തമായി ഫ്ലോ ടെസ്റ്റുകൾക്ക് ഉദാഹരണമായ റാപ്പിഡ് ടെസ്റ്റുകൾ മാംസ്യങ്ങളെയാണ് തിരിച്ചറിയുന്നത്.
റാപ്പിഡ് ടെസ്റ്റുകൾ ലബോറട്ടറികളിൽ ഉപയോഗിക്കാവുന്നവയോ പോയന്റ് ഓഫ് കെയറിൽ ഉപയോഗിക്കാവുന്നവയോ ആണ്.
റാപ്പിഡ് ടെസ്റ്റുകൾ സാധാരണയായി 5 മുതൽ 30 മിനിറ്റിനുള്ളിൽ ഫലം തരുന്നു.
അതോടൊപ്പം പരിശീലനമോ അടിസ്ഥാന സൗകര്യങ്ങളോ വളരെ കുറച്ചേ ഇതിനാവശ്യമുള്ളൂ കൂടാതെ ചിലവ് കുറവാണെന്ന പ്രത്യേകതയുമുണ്ട്.
RAT- കളുടെയോ RADT- കളുടെയോ പൊതുവായ ഉദാഹരണങ്ങളിൽ ഇവ ഉൾപ്പെടുന്നു: COVID-19- ടെസ്റ്റിംഗുമായി ബന്ധപ്പെട്ട റാപ്പിഡ് ടെസ്റ്റുകൾ റാപ്പിഡ് സ്ട്രെപ്പ് ടെസ്റ്റുകൾ ( സ്ട്രെപ്റ്റോകോക്കൽ ആന്റിജനുകളെ കണ്ടുപിടിക്കാൻ) റാപ്പിഡ് ഇൻഫ്ലുവെൻസ ഡയഗ്നോസ്റ്റിക് ടെസ്റ്റുകൾ (RIDTs) ( ഇൻഫ്ലുവൻസ വൈറസ് ആന്റിജനുകൾക്ക് കണ്ടുപിടിക്കാൻ) മലേറിയ ആന്റിജൻ ഡിറ്റക്ഷൻ ടെസ്റ്റുകൾ ( പ്ലാസ്മോഡിയം ആന്റിജനുകളെ കണ്ടുപിടിക്കാൻ) COVID-19 റാപ്പിഡ് ആന്റിജൻ ടെസ്റ്റുകൾ
COVID-19ന് റാപ്പിഡ് ആന്റിജൻ ടെസ്റ്റുകൾ വളരെ ഉപയോഗപ്രദമാണ്.
ലാറ്ററൽ ഫ്ലോ ടെസ്റ്റുകൾ എന്ന് വിളിക്കപ്പെടുന്ന ഇവ ലോകത്താകമാനമുള്ള സർക്കാറുകൾക്ക് ഉപകാരപ്രദമായവയാണ്.
ചുരുങ്ങിയ പരിശീലനത്തിലൂടെ ഇവ വേഗത്തിൽ ചെയ്യാൻ സാധിക്കും.
നിലവിലുള്ള പി‌സി‌ആർ ടെസ്റ്റുകളുമായി താരതമ്യം ചെയ്യുമ്പോൾ ഇതിനുള്ള ചെലവ് വളരെയധികം കുറവുമാണ്.
5-30 മിനിറ്റിനുള്ളിൽത്തന്നെ ഉപയോഗിക്കുന്ന വ്യക്തിക്ക് ഫലം കിട്ടുകയും ചെയ്യും.
റാപ്പിഡ് ആന്റിജൻ ടെസ്റ്റുകൾ മാസ് ടെസ്റ്റിംഗിന്റെയോ പോപ്പുലേഷൻ വൈഡ് സ്ക്രീനിംഗിന്റെയോ ഭാഗമായി വളരെ മികച്ച രീതിയിൽ ഉപയോഗിക്കപ്പെടുന്നു.
കാരണം രോഗബാധ കൂടുതലുള്ളതും മറ്റ് നിരവധി ആളുകൾക്കു വൈറസിനെ പടർത്താൻ കൂടുതൽ സാധ്യതയുള്ളവരുമായ വ്യക്തികളെ തിരിച്ചറിയാൻ അവയ്ക്ക് സാധിക്കുന്നു.
മുൻപു സൂചിപ്പിച്ച ഗുണഫലങ്ങളോടൊപ്പം ഈ ടെസ്റ്റുകളെ ഉപയോഗിക്കാനുള്ള കാരണവുമിതാണ്.
പി‌സി‌ആർ പോലെയുള്ള കോവിഡ്-19 മറ്റ് ടെസ്റ്റുകളിൽ നിന്ന് ഇത് അല്പം വ്യത്യാസപ്പെട്ടിരിക്കുന്നു.
പി‌സി‌ആർ സാധാരണയായി വ്യക്തിഗതമായ ടെസ്റ്റുകൾക്കായാണ് ഉപയോഗിക്കുന്നത്.
മെലിസ്സ ജോർജ്ജ്
മെലിസ്സ സൂസെയിൻ ജോർജ്ജ് ഒരു ഓസ്ട്രേലിയൻ-അമേരിക്കൻ നടിയാണ്.
വെസ്റ്റേൺ ഓസ്ട്രേലിയയിലെ പെർത്തിലാണ് അവർ ജനിച്ചത്.
മുൻ ദേശീയ റോളർ‌സ്കേറ്റിംഗ് ചാമ്പ്യനും മോഡലുമായ ജോർജ്ജ് ഓസ്ട്രേലിയൻ സോപ്പ് ഓപ്പറയായ ഹോം ആന്റ് എവേയിൽ (1993–96) ഏഞ്ചൽ പാരിഷ് എന്ന കഥാപാത്രത്തെ അവതരിപ്പിച്ചുകൊണ്ട് തൻറെ അഭിനയ ജീവിതം ആരംഭിച്ചു.
അമേരിക്കയിലേക്ക് താമസം മാറിയശേഷം ജോർജ്ജ് ഡാർക്ക് സിറ്റിയിൽ (1998) അഭിനയിച്ചുകൊണ്ട് ചലച്ചിത്ര രംഗത്തെ് അരങ്ങേറ്റം നടത്തി.
പിന്നീട് സ്റ്റീവൻ സോഡർബർഗിന്റെ ദി ലൈമി (1999), ഡേവിഡ് ലിഞ്ചിന്റെ മൾ‌ഹോളണ്ട് ഡ്രൈവ് (2001), ഷുഗർ സ്പൈസ് (2001), ഡൗൺ വിത്ത് ലവ് (2003) എന്നീ ചിത്രങ്ങളിൽ അഭിനയിച്ചു.
1976 ഓഗസ്റ്റ് 6 ന് പടിഞ്ഞാറൻ ഓസ്‌ട്രേലിയയിലെ പെർത്തിൽ ഒരു നഴ്‌സായ പമേലയുടെയും നിർമ്മാണത്തൊഴിലാളിയായ ഗ്ലെൻ ജോർജിന്റെയും മകളായി ജോർജ് ജനിച്ചു.
അവൾ സ്കോട്ടിഷ് വംശജയാണ്.
അമ്മയുടെ ഭാഗത്തുള്ള മുത്തച്ഛനായ വില്യം വാർഡ് പെർത്തിൽ നിന്ന് കടൽത്തീരത്തുള്ള റോട്ട്‌നെസ്റ്റ് ദ്വീപിൽ ജയിൽ വാർഡനായി ജോലി നോക്കിയിരുന്നു.
നാല് മക്കളിൽ രണ്ടാമത്തെയാളായ അവർ ഓപ്പറ ഗായിക ടാരിൻ ഫൈബിഗിന്റെ കസിൻ കൂടിയാണ്.
വാർ‌വിക് സീനിയർ ഹൈസ്‌കൂളിൽ പഠിച്ച ജോർജ്ജ് നൃത്തത്തിൽ താൽപര്യം വളർത്തി.
ഏഴാമത്തെ വയസ്സിൽ ജാസ്, ടാപ്പ്, ബാലെ, മോഡേൺ ഡാൻസ് എന്നിവ പഠിക്കാൻ തുടങ്ങി.
നൃത്തത്തോടുള്ള അവളുടെ ഉത്സാഹം ക്രമേണ കലാപരമായ റോളർ സ്കേറ്റിംഗിനോടുള്ള അഭിനിവേശമായി പരിണമിച്ചു.
ഓസ്‌ട്രേലിയൻ ദേശീയ റോളർ സ്കേറ്റിംഗ് ചാമ്പ്യയായ അവർ 1989 ലും 1990 ലും ദേശീയ ചാമ്പ്യൻഷിപ്പിൽ വെങ്കല മെഡലുകൾ നേടി.
1991 ലെ ജൂനിയർ വേൾഡ് ചാമ്പ്യൻഷിപ്പിൽ വെള്ളി മെഡൽ നേടി.
1998 ൽ ജോർജ് ചിലി സ്വദേശിയായ ഫർണിച്ചർ ഡിസൈനറും ചലച്ചിത്ര സംവിധായകനുമായ ക്ലോഡിയോ ഡാബെഡിനെ ബാലിയിൽവച്ച് കണ്ടുമുട്ടി.
2000 ൽ വിവാഹിതരായ അവർ 2011 ൽ തങ്ങൾ വിവാഹമോചിതരാകുന്നതായി പ്രഖ്യാപിച്ചു.
2011 ൽ ജോർജ്‌ അലോസിനയുടെ സ്ഥാപകനായ ഫ്രഞ്ച് സംരംഭകൻ ജീൻ ഡേവിഡ് ബ്ലാങ്കിനെ ഒരു ബാഫ്‌റ്റ അവാർഡ് പാർട്ടിയിൽ കണ്ടുമുട്ടി.
ഇവർക്ക് റാഫോൾ (ജനനം 2014), സോളാൽ (ജനനം 2015) രണ്ട് മക്കളുണ്ട്.
പാരീസിലെ അവരുടെ വീട്ടിൽവച്ചുണ്ടായ ഗാർഹിക പീഡന ആരോപണത്തെത്തുടർന്ന് 2016 സെപ്റ്റംബറിൽ ജോർജ് ബ്ലാങ്കിൽ നിന്ന് വേർപിരിഞ്ഞു.
തലയ്ക്കും കഴുത്തിനും പരിക്കുകളോടെ ജോർജിനെ ആശുപത്രിയിൽ പ്രവേശിപ്പിച്ചു.
ജോർജ്ജ് ഏറ്റുമുട്ടലിന് പ്രേരിപ്പിച്ചുവെന്ന് ബ്ലാങ്ക് പറഞ്ഞ ഈ സംഭവത്തിൽ ബ്ലാങ്കിനും ജോർജിനുമെതിരേ ഗാർഹിക ആക്രമണക്കുറ്റം ചുമത്തിയിരുന്നു.
അവലംബം പുറംകണ്ണികൾ Melissa George എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് മെലിസ്സ ജോർജ്ജ്
മെലീസ (തത്ത്വജ്ഞാനി) ഇംഗ്ലീഷ് വിലാസം https://ml.wikipedia.org/wiki/Melissa_(philosopher)
മെലീസ ഒരു പൈതഗോറിയൻ തത്ത്വജ്ഞാനിയായിരുന്നു.
തേൻ എന്ന് അർത്ഥമുള്ള melli എന്ന ഗ്രീക്ക് പദത്തിൽ നിന്നാണ് ഈ പേര് ഉണ്ടായത്.
അവരുടെ ജീവിതത്തെക്കുറിച്ച് ഒന്നുമറിയില്ല.
ക്ലിയാറെറ്റ എന്ന മറ്റൊരു സ്ത്രീക്ക് എഴുതിയ കത്തിൽ നിന്ന് മാത്രമാണ് അവർ അറിയപ്പെടുന്നത്.
ഈ കത്ത് ഏകദേശം ബി. സി. ഇ മൂന്നാം നുറ്റാണ്ടിൽ ഡോറിക്ക് ഗ്രീക്ക് dialectലാണ് എഴുതപ്പെട്ടത്.
ഈ കത്ത് ഒരു ഭാര്യ ആധുനികയും സദ്ഗുണമുള്ളവളും ആകേണ്ടതിന്റെ ആവശ്യത്തെ ചർച്ച ചെയ്യുന്നു.
അതോടൊപ്പം അവർ ഭർത്താവിനെ അനുസരിക്കേണ്ടതിനെ ഊന്നിപ്പറയുന്നു.
ഈ ഉള്ളടക്കം നയിക്കുന്നത് ഇത് ഒരു പുരുഷൻ കള്ളപ്പേരിൽ എഴുതിയതാണ് എന്നാണ്.
മറ്റൊരു തരത്തിൽ പറഞ്ഞാൽ കത്ത് എഴുതിയ ആൾ സ്ത്രീ പ്രകൃത്യ ദുർബലയാണെന്ന് പറയുന്നില്ല അല്ലെങ്കിൽ ദയയുള്ളവളാകാൻ പുരുഷന്റെ നിയമം വേണമെന്നു പറയുന്നില്ല.
മെലീൻ ഡാറ്റാബേസ്
രാസസംയുക്തങ്ങളുടെ ത്രൈമാസികമായി പുതുക്കുന്ന ഓർഗാനോമെറ്റാലിക് സംയുക്തങ്ങളുടെയും അജൈവസ്മ്യുക്തങ്ങളുടെയും ഒരു ബൃഹത്‌ഡാറ്റാബേസാണ് മെലീൻ ഡാറ്റാബേസ് (The Gmelin database) .
ജർമൻ പ്രസിദ്ധീകർണമായ Gmelins Handbuch der anorganischen Chemie ("Gmelin's handbook of inorganic chemistry") യെ അടിസ്ഥാനപ്പെടുത്തിയാണ് ഇതിന്റെ പുതുക്കൽ നടക്കുന്നത്.
ആദ്യമായി 1817 -ലിയോപോൾഡ് മെലീൻ ആദ്യ പ്രസിദ്ധീകരിച്ച ഇതിന്റെ അച്ചടിയിലുള്ള അവസാനരൂപം, എട്ടാമത്തേത് പുറത്തിറങ്ങിയത് 1990 കളിലാണ്.
ഇപ്പോൾ ഈ ഡാറ്റാബേസിൽ 1772 മുതൽ 1995 വരെ കണ്ടുപിടിച്ച എല്ലാ സംയുക്തങ്ങളുടെയും പ്രതിപ്രവർത്തനങ്ങളുടെയും കാര്യങ്ങൾ അടങ്ങിയിട്ടുണ്ട്.
അതായത് 15 ലക്ഷം സംയുക്തങ്ങളുടെയും 13 ലക്ഷം വിവിധരാസപ്രവർത്തനങ്ങളുടെയും വിവരങ്ങൾ 85000-ത്തിലേറെ തലക്കെട്ടുകളും കീവേഡുകളും അബ്സ്റ്റ്രാക്ടുകളുമായി ഇതിലുണ്ട്.
ഈ ഡാറ്റബേസിൽ 800 -ലേറെ ഫീൽഡുകളിലായി വസ്തുക്കളുടെ വൈദ്യുത-കാന്തിക-താപ-ക്രിസ്റ്റൽ തുടങ്ങി ധാരാളം വിവരങ്ങൾ ഉൾക്കൊള്ളിച്ചിരിക്കുന്നു.
Elsevier MDL ആണ് ഈ ഡാറ്റാബേസ് കൈകാര്യം ചെയ്യുന്നത്.
ഓർഗാനിക് രാസവസ്തുക്കളുടെയും പ്രവർത്തനങ്ങളുടെയും വിവരങ്ങൾ ഉൾക്കൊള്ളുന്ന ഇതിന്റെ സഹോദര ഡാറ്റാബേസായ ബെയിസ്റ്റീൻ ഡാറ്റാബേസും ഇപ്പോൾ കൈകാര്യം ചെയ്യുന്നത് റിയാക്സിസ് സിസ്റ്റമാണ്.
മെലുകോവയ്യ ഇംഗ്ലീഷ് വിലാസം https://ml.wikipedia.org/wiki/MelukOvayya ത്യാഗരാജസ്വാമികൾ
ത്യാഗരാജസ്വാമികൾ തെലുങ്ക് ഭാഷയിൽ രചിച്ചിരിക്കുന്ന  ഒരു കൃതിയാണ് മെലുകോവയ്യ .
ഈ കൃതി ബൗളിരാഗത്തിൽ ഝമ്പതാളത്തിലാണ് ചിട്ടപ്പെടുത്തിയിരിക്കുന്നത്.
മെലുകോവയ്യ!
മമ്മേലുകോ രാമ!
മേലൈന സീതാസമേത।!
നാഭാഗ്യമാ!
(മെലുകോ) ചരണം 1
നാരദാദുലു നിന്നു കോരി നീ മഹിമ ലവ്വാരിഗാ ബാഡുചുന്നാരിഡു തെല്ല വാര ഗാവി ച്‍ചിനദി ശ്രീ രാമ!
നവനീത ക്ഷീരമുലു ബാഗുഗ നാരഗിമ്പനു വേഗ (മേലുകോ) ചരണം 2
ഫണിശയന യനിമിഷരമണു ലൂഡിഗമുസേയ അണകുവഗ നിണ്ഡാരു പ്രണുതി ജേസെദരു മണിമയാഭരണമുലൈ യണിമാദു ലിഡു ദീപമണലു തെലുപായനു തരണിവംശ വരതിലക (മേലുകോ ചരണം 3
രാജരാജേശ്വര !
ഭരാജമുഖ !
സാകേത രാജ !
സദ്‍ഗുണ ത്യാഗരാജനുത ചരണ !
രാജന്യ !
വിബുധഗണ രാജാദുലെല്ല് നിനു പൂജിമ്പ ഗാചിന രീജഗമു പാലിമ്പ (മേലുകോ)
അവലംബം പുറത്തേക്കുള്ള കണ്ണികൾ എം. ബാലമുരളീകൃഷ്ണയുടെ ആലാപനം
മെലിസ്സ ഈവ്ലിൻ തോംസൺ കോപ്പിൻ Coppin in 1911
മെലിസ്സ ഈവ്ലിൻ തോംസൺ കോപ്പിൻ ( c. 1878 - സെപ്റ്റംബർ 27, 1940) ഒരു അമേരിക്കൻ വൈദ്യയായിരുന്നു .
ഇംഗ്ലീഷ്: Melissa Evelyn Thompson Coppin .
അമേരിക്കയിൽ മെഡിക്കൽ ബിരുദം നേടിയ പത്താമത്തെ ആഫ്രിക്കൻ അമേരിക്കൻ വനിതയായിരുന്നു മെലിസ്സ.
കുട്ടികളുടെ ക്ഷേമ ഗ്രൂപ്പായ വിമൻസ് ക്രിസ്ത്യൻ അലയൻസ് (ഡബ്ല്യുസിഎ) രൂപീകരണത്തിനും അവർ പ്രശസ്തയായിരുന്നു.
മെലിസ എവ്‌ലിൻ തോംസൺ ജനിച്ചത് 1878 ലാണ്.
1900-ൽ വിമൻസ് മെഡിക്കൽ കോളേജിൽ നിന്ന് (ഇപ്പോൾ മെഡിക്കൽ കോളേജ് ഓഫ് പെൻസിൽവാനിയ ) ബിരുദം നേടുമ്പോൾ, അമേരിക്കയിൽ മെഡിക്കൽ ബിരുദം നേടുന്ന പത്താമത്തെ ആഫ്രിക്കൻ അമേരിക്കൻ വനിതയായി അവർ മാറി.
1914 ഓഗസ്റ്റിൽ, മെലിസ്സ ആഫ്രിക്കൻ മെത്തഡിസ്റ്റ് എപ്പിസ്കോപ്പൽ ചർച്ച് ബിഷപ്പ് ലെവി ജെ കോപ്പിനെ വിവാഹം കഴിച്ചു.
അവളുടെ ഭർത്താവിന്റെ വിവാഹ സമ്മാനം അവൾക്ക് ഒരു പുതിയ കാറായിരുന്നു, കൂടാതെ ദമ്പതികൾ കേപ് മേയിൽ ഹണിമൂണിന് പോകുമായിരുന്നു .
മെലിസ്സ, തോംസൺ കോപ്പിൻ ലെവിയുടെ മൂന്നാമത്തെ ഭാര്യയായിരുന്നു, അവർക്ക് ഒരുമിച്ച് തിയോഡോസിയ എന്ന ഒരു മകളുണ്ടായിരുന്നു.
1924 ൽ ലെവി മരിച്ചു.
ഒന്നാം ലോകമഹായുദ്ധത്തിന്റെ അവസാനത്തിനുശേഷം, ആഫ്രിക്കൻ അമേരിക്കൻ യുവതികൾക്കും നഗരത്തിലേക്ക് കുടിയേറുന്ന കുടുംബങ്ങൾക്കും ഒരു സ്ഥലം സൃഷ്ടിക്കേണ്ടതിന്റെ ആവശ്യകത കോപ്പിന് തോന്നി.
ൽ ഫിലാഡൽഫിയയിൽ ശിശുക്ഷേമ ഏജൻസി, ഡേകെയർ , ഷെൽട്ടർ എന്നീ നിലകളിൽ മെലിസ്സ വിമൻസ് ക്രിസ്ത്യൻ അലയൻസ് (WCA) സ്ഥാപിച്ചു.
1927 വരെ മെലിസ്സയുടെ സഹോദരി ഡോക്റ്റർ സൈറീൻ എലിസബെത്ത് തോംസൺ ബെഞമിനും ഇതിൽ പങ്കാളിയായിരുന്നു "ഏജൻസിയുടെ ദിശ" സംബന്ധിച്ച് സഹോദരിമാർ വിയോജിച്ചു.
940 സെപ്റ്റംബർ -ന് മെലിസ്സ അന്തരിച്ചു.
↑ 1 2 3 Sabbath 2001 , പുറം.
sfn error: no target: CITEREFSabbath2001 ( help ) ↑ 1 2 {{ cite news }} : Empty citation ( help ) 1 2 ↑ Sabbath 1994 , പുറം.
sfn error: no target: CITEREFSabbath1994 ( help ) ↑ Sabbath 1994 , പുറം.
sfn error: no target: CITEREFSabbath1994 ( help ) ↑
മെലീന ഇംഗ്ലീഷ് വിലാസം https://ml.wikipedia.org/wiki/Gmelina
ലാമിയേസീ കുടുംബത്തിലെ സസ്യങ്ങളുടെ ഒരു ജനുസാണ് മെലീന (Gmelina) .
ആകെ 35 സ്പീഷിസുകൾ ഉള്ളതിൽ ആസ്ത്രേലിയ , ന്യൂ ഗിനിയ , ന്യൂ കാലിഡോണിയ , തെക്കുകിഴക്കേഷ്യ , ഇന്ത്യ, കുറച്ചെണ്ണം ആഫ്രിക്കയിൽ എന്നിങ്ങനെയാണ് ഇവയുടെ വിതരണം.
യൊഹാൻ ജോർജ് മെലീന്റെ ബഹുമാനാർത്ഥം ലിനയസ് ആണ് ഈ ജനുസിന് ഈ പേരുനൽകിയത്.
കോകിന്റെ 2012- ലെ റിവിഷനിൽ നിന്നും, and additional sources including IPNI, APNI and the Flora of China.
Gmelina arborea Roxb.